Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

06.11.2020թ. ք. Եղվարդ

Հարկադիր կատարումն ապահովող ծառայության Կոտայքի մարզային բաժնի Եղվարդի տարածաշրջանի բաժանմունքի ավագ հարկադիր կատարող, արդարադատության մայոր Գեղամ Վարդանյանս ուսումնասիրելով 07.10.2020թ. հարուցված թիվ 06674123 կատարողական վարույթի նյութերը

Պ Ա Ր Զ Ե Ց Ի

ՀՀ Երևան քաղաքի առաջին ատյանի ընդհանուր իրավասության դատարանի կողմից 01.10.2020թ. տրված թիվ ԵԴ/5622/17/20 կատարողական թերթի համաձայն պետք է՝ պատասխանող Մարինե Գագիկի Ազատյանից հօգուտ «ՄՈԳՈ ՈՒՎԿ» ՍՊ ընկերության բռնագանձել 1.015.021,86 ՀՀ դրամ, որպես՝ պարտքի գումար, 20.000 ՀՀ դրամ, որպես՝ հայցորի կողմից նախապես վճարված պետական տուրքի գումար և կատարողական թերթի պահանջով հաշվարկվող տոկոսները:

Գումարների բռնագանձումը տարածել 18.01.2018թ. կնքված թիվ AG2267345 ավտոմեքենայի կոշտ գրավի պայմանագրի համաձայն գրավադրված և պատասխանող Մարինե Ազատյանին սեփականության իրավունքով պատկանող VOLKSWAGEN BORA 2.0I մակնիշի 35 PG 356 պ/հ-ի ավտոմեքենայի վրա, իսկ դրա իրացումից ստացված գումարները պատքն ամբողջությամբ մարելու համար չբավարարելու կամ իրացման անհնարինության դեպքում՝ նաև պատասխանող Մարինե Ազատյանին սեփականության իրավունքով պատկանող այլ գույքի, այդ թվում նաև դրամական միջոցների վրա:

Պարտապանից բռնագանձել նաև բռնագանձման ենթակա գումարի 5 տոկոսը որպես կատարողական գործողությունների կատարման ծախսի գումար:

Կատարողական գործողությունների ընթացքում արգելանք է կիրառվել պարտապանին պատկանող գույքերի՝ VOLKSWAGEN BORA 2.0I մակնիշի 35 PG 356 պ/հ-ի ավտոմեքենայի և «ՎՏԲ-Հայաստան բանկ» ՓԲԸ-ում գրավադրված ոսկյա իրեր վրա:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Մարինե Գագիկի Ազատյանի ողջ գույքի վրա բռնագանձում տարածելու պարագայում պարզվել է, որ այդ գույքերը օրենքով սահմանված նվազագույն աշխատավարձի երկու հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող այլ գույք և դրամական միջոցներ չեն հայտնաբերվել, որոնց վրա կարելի է բռնագանձում տարածել:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ և 28.1 հոդվածներով և 37-րդ հոդվածի 8-րդ կետով**

Ո Ր Ո Շ Ե Ց Ի

Կասեցնել 07.10.2020թ. հարուցված թիվ 06674123 կատարողական վարույթը 90-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 90-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճեն ուղարկել կողմերին:

Որոշումը կարող է բողոքարկվել վերադասության կարգով որոշումն ուժի մեջ մտնելու օրվանից հետո՝ երկամսյա ժամկետում, կամ վարչական դատարան՝ օրենքով սահմանված ժամկետներում:

«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշուման բողոքարկումը չի կասեցնում կատարողական գործողությունները, բացառությամբ օրենքով սահմանված դեպքերի։

**ԱՎԱԳ ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ՄԱՅՈՐ Գ. ՎԱՐԴԱՆՅԱՆ**